બેશક પ્રશ્ન થાય કે આ ઇન્ફોનું શું કરવાનું? ના, આ ઇન્ફોનું શાક નથી બનાવવાનું કે નથી આની સજદા કરવાની. કોશિશ કરવાની છે કે આ રસાયણો તમારા પર રાજ કરે તો તમને યત્ર તત્ર સર્વત્ર મજા પડે. અધર વાઇઝ તમે આ રસાયણો પર રાજ કરો ‘ને હીઅર એન્ડ નાઉ તમે મજા કરો. ઇન્સાનનું શરીર ઓરિજિનલી વન, ગુફા અને આજની સભ્યતા-સંસ્કૃતિ નહોતી એવી સ્થિતિ-પરિસ્થિતિ માટે ઘડાયું છે, પરંતુ હવે આપણે ઘર, સમાજ ‘ને અર્થકારણ વગેરે વચ્ચે જીવીએ છીએ કે પછી અસ્તિત્વનો સંઘર્ષ કરીએ છીએ. શા માટે? મજા માટે! કવિતા હોય કે વાર્તા, સેલ્ફી હોય કે ચલચિત્ર આખરે સૌને મજા જોઈએ છે તેવું વિવેચકોનું અને બબૂચકોનું કોમન તારણ છે. ફન ફોર ધ સેક ઓફ ફન કહો કે સત્યાનંદ વા પરમાનંદ, આપણે મજાને પોંખીએ છીએ. જય મોજેશ્વર. એટ ધ એન્ડ ઓફ ધ ડે શાંતિ, સંતોષ કે સુખ-સગવડ શું કામના? મન આપવાના! અતઃ ઉપરોક્ત કેમિકલ્સનું મૅનેજમેન્ટ કરવાના પ્રયત્નમાં સૌનું હિત છે.